امریکانین متفیق‌لرینه ایران‌دان نفت آلیشینا نوامبریا قدر سون قویما‌لاری ایله باغلی تضییقی و اؤزل سئکتورون راپورونون اؤلکه‌ده ذخیره لرین آزالدیغینی گؤسترمه‌سیندن سونرا خام نفتین قیمت‌لری جدی باهالاشیب.
امریکا خزینه ناظیرلیگی متفیق اؤلکه‌لر و شیرکت‌لردن نوامبرین 4-ا قدر ایران‌دان نفت وارداتینی دایاندیرما‌لارینی ایسته‌ییب. ذخیره لرین ایسه 2،3 میلیون بوشقا آزالدیغی قئید اولونور.
قیمت‌لری باها‌لاش‌دیران دیگر سبب اوپک-ین اوره تیمی آرتیرماقلا باغلی سون قراری‌نین ونزوئلا و ایران‌دان قایناق‌لانان کسیری دول‌دورا بیلمه‌یه‌جگیی احتیمالی‌دیر. متخصص‌لر بئله دوشونور.
سعودی عربیستانی گلن آی رئکورد میقداردا نفت اوره تمه‌یه جهد ائده‌جک. اما بونون دا بازاردا جدی بوللوق یاراتمایاجاغی قئید اولونور. دیگر طرف‌دن امریکادا ذخیره لر کئچن ایله نیسبتن سرعتله آزالیر. بو وضعیت بازاردا ناراحات‌لیق یارا‌دیر و قیمت‌لرین یوکسلمه‌سینه سبب اولور.
"برنت" مارکا‌لی نفتین بیر بوشقاسی ایکی دو‌لارا قدر باها‌لاشا‌راق حاضردا 76،36 دو‌لاردان ساتیلیر. غربی تگزاس مارکاسی ایسه داها چوخ باهالاشیب - 2 دو‌لار 55 سنت. بئله‌لیکله، WTI  نفتی‌نین قیمتی ژوئن آیی عرضینده ایلک دفعه 70 دو‌لاری کئچه‌رک 70،77 دو‌لاردان تکلیف اولونور.
